钦定古今图书集成/明伦汇编/闺媛典/第107卷 > 皇清十三 > 季圣言妻姚氏
## 钦定古今图书集成/明伦汇编/闺媛典/第107卷 > 皇清十三 > 季圣言妻姚氏

按《南宫县志》：姚氏，季圣言妻。夫亡，姚年十七，子女俱无，恸哭欲从死。其姑与母劝不止，及送葬，临穴大恸，投其身，救归，稍节哀，居丧如常。无何，以夫忌日拜墓毕，还语其姑曰：“妇已服毒，殓服已备，须著之。” 姑发其箧，果具，惶骇不知所出，与服，顷之而死。康熙六年旌表。